**EGYÜTTMŰKÖDÉSI MEGÁLLAPODÁS**

amely létrejött egyrészről a **Bátaszék Város Önkormányzat** [székhely: 7140 Bátaszék, Szabadság u.4., törzskönyvi azonosító szám (PIR):733304, adószám:15733304-2-17] képviseletében eljár Dr. Bozsolik Róbert Zsolt polgármester, mint önkormányzat (a továbbiakban: **Önkormányzat**),

másrészről a **Szekszárdi Tankerületi Központ** (továbbiakban: Tankerület) [székhely: 7100 Szekszárd, Arany János u. 23-25., ÁHT azonosítószám: 361706,.adószám: 10046003-00336877] képviseletében eljár Gerzsei Péter Tankerület Igazgató)

harmadrészről a **Bátaszéki Kanizsai Dorottya Általános Iskola** (továbbiakban: Általános iskola) [székhely: 7140 Bátaszék, Budai utca 11., képviseletében eljár: Mészáros István igazgató]

negyedrészről a **Bátaszéki II. Géza Gimnázium** (továbbiakban: Gimnázium) [székhely: 7140 Bátaszék, Kossuth utca 38-42., képviseletében eljár: Sümegi József igazgató]

(továbbiakban együttesen: Felek) között az alábbi feltételekkel, alulírott helyen és napon:

**I. Előzmények**

Bátaszék Város Önkormányzata a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken I. ütem tárgyú projektben az Idősek Nappali ellátásának jelenleg helyet biztosító épületét felújítja, és ezen szociális feladatát az önkormányzat átmenetileg az Idősek Nappali ellátásának átköltöztetésével a Petőfi Sándor Művelődési Ház épületében oldja meg, ezért 2024. szeptember 1. napjától eddig ebben az épületben ellátott közművelődési feladatai más épületek igénybevételével szükséges megoldania. Az önkormányzat közművelődési feladatainak biztosítása érdekében együttműködést kezdeményez a város oktatási intézményeivel és civil szervezeteivel, arra irányulóan, hogy közösségi tereiket szükség szerint „befogadó intézményként” bocsássák az önkormányzat rendelkezésére.

Felek jelen megállapodás keretében rendelkeznek az együttműködés részleteiről.

**II.A megállapodás tárgya**

Az Általános iskola és Gimnázium egyes – jelen megállapodásban rögzített - helyiségeinek biztosítása az Önkormányzat közművelődési feladatainak ellátásához kapcsolódó rendezvényeik megtartásához. A szerződésnek nem tárgya a helyi civil szervezetek rendezvényeinek (pl. bál) iskolai helyszín biztosítása, amit a Felek illetve az érintett civil szervezet külön megállapodásban rögzíthetnek.

**II/1. Egyes helységek meghatározása**

1. **Bátaszéki Kanizsai Dorottya Általános Iskola** (7140 Bátaszék, Budai u. 11.):

Aula, aula melletti terem, 1 vizesblokk, szükség esetén az 1. emeleti karzat rész, udvar;

1. **Bátaszéki II. Géza Gimnázium** (7140 Bátaszék, Kossuth u. 38-42.):

Étkező, nagy előadó terem, vizesblokk, udvar.

**III. A megállapodás időtartama**

A Felek jelen megállapodást határozott időre kötik, 2024. szeptember 1. napjától 2025. december 31. napjáig.

**IV. A megállapodás részletei**

**IV/1. Fizetési feltételek**

1. A Felek kölcsönösen megállapodnak abban, hogy az Önkormányzat a helyiségek használatáért (mely magában foglalja a rezsi és takarítás, valamint a rendezvény lebonyolításához szükséges eszközök - asztal, szék, egyéb- használati költségét is), az alábbi díjat fizeti a Tankerület részére:

|  |  |  |
| --- | --- | --- |
| **Helyiség** | **Hétköznap, tanítás után** | **Hétvége** |
| Bátaszéki Kanizsai D. Ált. Isk. aula | alapdíj 27.600,- Ft és második órától minden megkezdett óra használat után további 6.000 Ft | alapdíj 34.600,- Ft és második órától minden megkezdett óra után további 9.000,- Ft. |
| Bátaszéki II. Géza Gimn. ebédlő | 5.500,- Ft/megkezdett óra | 7.500,- Ft/ megkezdett óra |
| Bátaszéki II. Géza Gimn. előadóterem | 5.500,- Ft/megkezdett óra | 7500,- Ft/megkezdett óra |

Az alapdíj tartalmazza a takarítás, a berakodás, az elpakolás, a portaszolgálat élőmunka díját, továbbá a higiénia, az elfogyasztott energia, az amortizáció költségét és az első megkezdett óra helyiséghasználatának díját. Minden további megkezdett óra helyiséghasználat az alapdíj összegén felül kerül elszámolásra.

1. A fizetendő helységhasználati díjat az Önkormányzat Tankerület által kiállított számla ellenében, a számla kézhezvételét követő 8 napon belül átutalással teljesíti a Tankerület 10046003-00336877 számú bankszámlájára.

**IV/2. Kapcsolattartás módja**

1. Az Önkormányzat vállalja, hogy a programok/rendezvények időpontja előtt legalább 2 héttel korábban jelzi helységhasználati igényét az Általános iskola és Gimnázium kapcsolattartója részére.
2. Kapcsolattartók:

Önkormányzat részéről:

Ócsai Krisztina Bátaszékért Marketing Kft ügyvezetője

Tel: +74/493-690; +36……

Általános iskola részéről:

Név: Mészáros István igazgató

Tel.: 74/999-800, 999-809

Gimnázium részéről:

Név: Sümegi József igazgató

Tel: 74/999-823

**V. Egyéb rendelkezések**

1. A Felek megállapodnak abban, hogy a rendezvények lebonyolítása (előkészületek, rendezvény) nem zavarhatja az oktatási intézményben történő tanítás rendjét.
2. Az Önkormányzat vállalja, hogy a rendezvény időpontjának bejelentésével egyidejűleg – amennyiben a rendezvény szervezője nem az Önkormányzat- tájékoztatja az Intézményt a rendezvény szervezőjéről és annak kapcsolattartójáról.

A rendezvény szervezője minden esetben az a civil szervezet (egyesület, alapítvány, közalapítvány), települési-, nemzetiségi önkormányzat, egyéb szervezet, amely a rendezvény teljeskörű lebonyolításáért, megszervezéséért felelősséggel tartozik.

1. A Felek megállapodnak abban, hogy a rendezvény idejére igénybe vett egyéb ingóságok (pl.szék, asztal stb.) sérülésmentes, maradéktalan visszaszolgáltatása a rendezvény szervezőjének feladata. Ezek átadás átvétele átvételi elismervénnyel történik az intézmények és a rendezvény szervezőjének kapcsolattartói között.
2. Az Önkormányzat vállalja a rendezvény alatt keletkezett esetleges károk megtérítését a Tankerület részére.
3. Az Általános Iskola és a Gimnázium vállalja, hogy a rendezvény előkészületeinek biztosítása érdekében gondoskodik a rendezvényszervező intézménybe történő bejutásának biztosításáról (pl.: kulcs átadása; az épület nyitása, ill. zárása).

**VI. Záró rendelkezések**

1. Jelen megállapodásban nem rögzített körülményekre a Ptk. vonatkozó szabályait kell alkalmazni.

Jelen megállapodást a Felek elolvasást és értelmezést követően, jóváhagyólag írják alá.

Jelen megállapodás 3 (három) számozott oldalon, 5 (öt), egymással mindenben megegyező eredeti példányban készült, amelyből 1 példány az Tankerületet, 1 példány az Általános Iskolát, 1 példány a Gimnáziumot és példány az Önkormányzatot illet meg.

Bátaszék, 2024. augusztus …

Bátaszék Város Önkormányzata

Dr. Bozsolik Róbert Zsolt

polgármester

Jogilag ellenjegyzem: Pénzügyileg ellenjegyzem:

Bátaszék, 2024. augusztus Bátaszék, 2024. augusztus …

Dr. Firle-Paksi Anna Tóthné Lelkes Erika

aljegyző pénzügyi irodavezető

Szekszárd, 2024. augusztus …

Szekszárdi Tankerületi Központ

Gerzsei Péter

Igazgató

pénzügyi ellenjegyzés

jogi ellenjegyzés

Bátaszék, 2024. augusztus … Bátaszék, 2024. augusztus …

Bátaszéki Kanizsai Dorottya Ált. Isk. Bátaszéki II. Géza Gimnázium

Mészáros István Sümegi József

Igazgató Igazgató